cyanic-selkie/wikianc huggingface dataset:
Hinduismo
Plamamentu
Demografikamente, Hinduismo ta e di tres of di kuater religion mas grandi na mundu despues di Kristianismo, Islam i posibelmente Budismo, ku mas ku 1.000.000.000 di adherente, di kua aproksimadamente 1 bion, ta bibá na e republika di India. Otro poblashonnan signifikante ta na Nepal (23 míon), Bangladesh (14 míon) i e isla indones di Bali (3.3 míon).
Skritura
Un kantidat grandi di teksto ta wordu klasifiká komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti teología, filosofía i mitologia, i ta duna informashon tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antiguedat. Otro skritura importante ta e Upanishadnan, Purāṇa-nan i e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia spesial.
Laman Mediteranio
E nòmber mediteráneo, kemen "Mei-mei di tera" (for di medius "mei-mei" anto terra "tera"). E ta kubri un area aproksimá di 2.5 mion km², pero su konekshon na e Atlantiko (e estrecho di Gibraltar) ta solamente 14 km hanchu. Den oceanografia e ta tin biaha yamá e Laman Mediteráneo Eurafrikano of e Laman Mediteráneo Oropeo pa distingue for di laman mediteráneo na otro lugá.
E Laman Mediteranio tin un profundidat averahe di 1,500 m i e puntu mas profundo ta e Profundidat di Calypso den e Laman Ioniko.
E tabata un ruta masha importante pa komersiante i biahero di tempunan antiguo ku a hasi interkambio i komersio hopi mas fasil den e region pa e kulturanan emergente - esunnan Mesopotamiano, egipsio, Phoenisio, Kartaheniko, iberiko, griego, macedoniko, Illyrio, Thrasiano, Levantino, Galliko, Romano, albanes, armenio, Arabier, Berber, Yudiu, Slaviko i turko. E historia di e region mediterianio ta krusial pa kompronde e desaroyo di mayoria di e sosiedatnan moderno.
Belize City
Belize City ta e siudat mas grandi di Belize. Tin un area di 35,667 kilometer kuadrá i un poblashon di 57,169 hende (2010).
Independensia
Independensia ta e situashon caminda un pueblo, pais of nashon cu no kier ta goberná door di un otro pais ta decidi tuma su mes destino den su mes man.
Oropa
Oropa ta, tradishonalmente, konsidera un di e shete kontinente di mundu. Komprimiendo e peninsula parti west di Eurasia, Oropa ta generalmente dividi for di Asia na parti ost dor di e divishon di awa na e Serunan di Ural, e Riu di Ural, e Laman Kaspiko, e region di Caucasus anto e Laman Pretu na parti ost. Oropa ta grens ku e Oceano Arktiko anto varios otro lamanan na parti nort, e Oséano Atlántiko na parti west, e Laman Mediteranio na parti suit, anto e Laman Pretu i su kamindanan di awa konekta na parti siut-ost. Toch e grensnan di Oropa -un konsepto datando bèk hopi siglo te ku antiguedat klasiko- ta hopi suphetivo i arbitrario pasobra e por referi na Oropa geografiko komo kultural.
Oropa ta e kontinente di dos mas chikitu segun superfisie, kubriendo mas o menos 10,180,000 kilometer kuadrá of 2% di e superfisie total di mundu i mas o menos 6.8% di su área di tera. Di Oropa su aproksimadamente 50 paisnan Rusia ta esun di mas grandi (aunke e tin teritorio den Asia komo Oropa), anto e Siudad Vatikano ta esun mas chikitu. Oropa ta e kontinente di tres mas poblá despues di Asia i Afrika, ku un poblashon di 731 mion hende, of mas o menos 11% di e poblashon total di mundu.
Elvis Presley
Elvis Aaron Presley (8 di yanüari 1935, Tupelo (Mississippi), Estadonan Uni di Merka - 16 di ougùstùs 1977, Memphis (Tennessee) tabata un kantante i aktor merikano. E ta wordu yama e Rei di rock & roll i ta un di e íkononan kultural mas signifikante di siglo binti.
Oropa
Oropa, mas spesifiko Gresia Antiguo, ta e nansementu di e kultura west. E la hunga un rol predominante den mundu global for di e siglo 16 bai ariba, espesialmente despues di e komienso di kolonialismo. Entre e siglonan 16 i 20, Nashonnan Oropeo tabata kontrolá na varios tempu e kontinente merikano, mayoria di Afrika, Oseania, i porshonnan grandi di Asia. Tur dos guera mundial tabata na gran parti di fokus riba Oropa, kontribuyendo na un gran parti di e bahada di dominansia di west-oropa den e sena mundial durante e parti mei-mei di e siglo 20 ora Estadonan Uni i Union Sovietiko a tuma e rol ei. Durante e Guera Friu, Oropa a keda dividi dor di e Kortina di Heru entre e NATO den e west anto e Warsaw Pact na parti ost. Integrashon oropeo a forma e konsulado di Oropa i e Union Oropeo den west oropa, ku despues di e kaida di e union sovietiko na 1991 a ekspande na parti ost.
Elvis Presley
Presley ta keda e artista solo ku miho benta segun Guinness World Records; e benta mundial ta estimá na 500 mion disko.
Diskografia
Albums Soundtrack (material original)
Isla
Un isla ta kualke pida tera ku ta kompletamente rondoná pa awa. Un kai ta un otro nòmber pa un isla chikitu.
Tin tres tipo prinsipal di isla: isla kontinental, isla di riu, i isla volkániko. Tin tambe isla ku hende mes a traha (isla artifishal). Un grupo òf kadena di isla yama un archipielago.
Isla kontinental
Islanan kontinental ta pidanan di tera ku ta riba e plachi kontinental di un kontinente. Ehèmpel ta inkluí Groenlandia for di Nort Amerika, Barbados i Trinidad for di Sur Amérika, Sisilia for di Oropa, Sumatra i Java for di Asia, Papua-Nieuw-Guinea i Tasmania for di Australia.
Un tipo spesial di isla kontinental ta isla mikrokontinental, ku ta resultá ora un kontinente ta sker. E mihó ehèmpel di esaki ta Madagascar for di Afrika. E islanan di Kerguelen i algun di e Seychelles tambe ta algun ehèmpel.
Un otro tipo ta bara: un akumulashon di santu riba e plachi kontinental.
Isla di riu
Por haña islanan di riu den dèlta di riu i den riunan grandi. E deposishon di sedimento na sierto punto den e riu unda a fluho ta pèrdè su poder di karga, ta kousa e islanan aki. Mihó bisá, nan ta baranan di riu. Maske algun no tin bida largu anto ta desaparesé si e riu su volumen òf velosidat kambia, otronan sa ta firme i ta keda despues di hopi tempu.
Isla volkániko
Islanan volkániko ta resultá pa volkan. Un tipo di isla volkániko bo por haña den un arko di islanan volkániko. E islanan aki ta lanta for di volkán unda un plachia ta haña su mes ta sea forsá bou di un otro. Ehèmpel ta inkluí e Islanan Mariana, e Islanan Aleutiana, e Repúblika di Mauritius i mayoria parti di Tonga den e Oseano Pasífiko. Algun di e Antias Menor ta e uniko ehèmpelnan den e Oseano Atlántiko.
Un otro tipo di isla volkániko ta resultá ora un sker oseániko yega superfisie. Tin dos ehèmpel: Islandia, ku ta e isla volkániko mas grandi na mundu, i Jan Mayen. Tur dos den Atlántiko.
Un di tres tipo di isla volkániko ta esnan formá pa punto kayente òf "hotspot". Un punto kayente ta mas o menos stashonario kompará ku e plachi tektonika ku ta move riba e punto, dus un kadena di isla ta resultá mientras e plachi ta drif. Despues di hopi tempu, e tipo di isla aki lo gasta i "hoga", kousá pa ahustamentu isostátiko, birando un seru bou di awa. Movementu di plachi riba un punto kayente ta produsí un liña di isla orientá den direkshon di e movementu di e plachi. Un ehèmpel ta e Islanan Hawaii, di Hawaii pa Kure, ku ta sigui bou di awa den direkshon nort. Un otro kadena ku un orientashon similar ta e Archipielago Tuamotu; su kurso nort ku ta mas bieu ta e Islanan di Liña. E kadena mas zùit ta e Islanan Oustral, ku su kurso den direkshon nort ku ta forma e atolnan den Tuvalu. Tristan da Cunha ta un ehèmpel di un volkan di un punto kayente den Oseano Atlántiko. Un otro punto kayente den Atlántiko ta Surtsey.
Un atol ta un isla formá di un ref koral ku a krese riba un isla volkániko gastá i hogá. E ref ta sali riba superfisie di e awa i ta forma un isla nobo. Atol normalmente ta den forma di un renchi ku un laguna sentral. Ehèmpel ta inkluí e Maldivas den Oseano Indiko i e Islanan di Liña den Pasífiko.
Iqaluit
Iqaluit ta kapital di e teritorio kanades Nunavut. E tin 6 699 habitante (2011).
Uruguai
Uruguay ta un pais ta keda na parti zùit di e kontinente Sur Amérika. Su nòmber ofisial ta  República Oriental del Uruguay. E kapital di Uruguay ta Montevidéu.
Añastro
ta un pueblo di Burgos.
Somalia
Somalia ta un pais afrikano. Kapital di Somalia ta Mogadishu.
Venezuela
Venezuela, ofisialmente Repúblika Bolivariana de Venezuela, ta un país ku ta keda na e parti nort di e kontinente Sur Amérika. Na aña 1499, Alonso de Ojeda a deskubrí e kosta di Venezuela. Foi di 1522, Venezuela tabata un kolonia di Spaña, i a deklará su independensia na aña 1811. Entre di 1821 i 1830, Venezuela tabata forma parti di e Repúblika Federal de Gran Colombia. Pa e promé mitar di siglo 19, Venezuela tabata bou di kontrol di diktaduranan. E siudat mas grandi i e kapital di Venezuela ta Caracas. E pais ta consistí di 23 estado, e distrito kapital i dependensíanan federal.
Venezuela ta limitá na kosta nort ku laman teritorial di: Repúblika Dominikano, Antigua i Barbuda, Trinidad i Tobago, Grenada, Saint Kitts i Nevis, Barbados, Saint Vincent & The Grenadines, Saint Lucia, Dominica komo nashonnan independiente. I komo dependensianan outónomo òf kolonia: Hulanda (Aruba, Boneiru, Kòrsou, Saba, Sint Eustatius, Sint Maarten), Merka. (Puerto Rico, U.S. Virgin Islands), Inglatera (British Virgin Islands, Montserrat, Anguilla) i Fransia (Martinique, Guadeloupe). Na parti zùit e ta limitá ku Brazil den un ekstenshon di 2000 km.
Nacimento di Venus di Botticelli
Nacimento di Venus, (Italiano:Nascita di Venere) pinta pa Sandro Botticelli, ta un pintura cu ta representa un dios Romano cu yama 'Venus'. El a pint'e para riba un cocolishi, pasobra ta bisa cu Venus a nace na lama. E pintura ta ilustra cu Zephyr, dios di biento, ta supl'e na canto di tera unda un otro dios ta wardando e cu un mantel. E ta ilustra sunu pa mustra su inocencia y divinidad.
E pintura ta colga na Palacio di Uffizi, un museo na e ciudad Florenza, Italia.
Referèndum
Un referèndum ta un elekshon na kual elektor di un pais o regional por ekspresá nan boluntat riba un asuntu o desishon ku mester tuma.
Antias Hulandes
Resultado di referèndùm riba un di islanan di Antia pa reformashon benidero di struktura estatal di Antia Hulandes
Reformashon di struktura estatal
Dia 17 di september 2005 e minister hulandes dje tempu ei, Alexander Pechtold, di bestuurlijk vernieuwing i koninkrijksrelaties, den konferensha di kambio di struktura estatal, politiko di Antia, a kombeni ku lo bin un konferensha prome ku kabamentu di aña tokante ekonomia, finansa, rechtshandhaving i deugdelijk bestür.
Dia 21 di oktober 2005 e segundo konferensha ku ta hopi difikultoso tokante di finansa públiko i kambio nobo ku lo bia tuma luga, den akort ta para ku Antia mester laga Hulanda kontrolá finansa.E konferensha di mesa rondo na 26 november 2005 a sera un kompromiso ku Hulanda lo saldá e debe nan di Antia,bou di un kondishon ku Antia mester sòru pa hasi algu n'e défisit finansiero i evita debenan nobo i tambe a papia dje promé fecha di desmantelamento di Antia ku mester a drenta na vigor yüli 2007,pero e no a sigui,despues e minister a bini ku un fecha mas lat.E otro konferensha di nieuwe staatkundige verhoudingen lo tuma luga den yüli 2007. Tambe tabatin un konferensha ku a tuma luga dia 27 te ku 30 di mart 2006 entre Antia, Aruba i Hulanda tabata un midí pa siguiente konferensha di mesarondo den april 2006 bira un éksito.
Dia 1 di yüni 2006 tabatin e konsulta entre promé minister di Antia De Jongh-Elhage i minister-presidente di Hulanda Balkenende, minister Pechtold di ku tabata di relashonnan di reino, minister Zalm ku tabata di finansa, pa entregá dokumentunan di partner den Reino, ei den para relashon nobo entre Antia i Hulanda ku lo bai bira un éksito. Na kabamentu di yüni De Jongh-Elhage a bishita Hulanda pa dil tokante di siguiente konferensha di mesarondo ku representantenan di islanan di Antia i Hulanda ku mester a tuma luga den yüli, pero 29 di yüni 2006 e di dos gabinete Balkenende a kai.
Boneiru
Dia dies di september 2004 a tene un referèndum na Boneiru pa duna konseho tokante di laso direkto ku Hulanda. Resultado tabata ku 59 porshento a vota pa laso direkto, 24 porshento pa outonomia y 16 porshento pa keda Antia Hulandes. Tabata un referèndum konsultivo, lo siguiente mester a bini un referèndum pa pueblo disidí tokante di laso direkto ku Hulanda, pero tòg dia 11 di oktober 2006 e delegashon di gobièrnu di Boneiru ku a bai Hulanda pa disidí den ki forma lo bin un laso direkto ku Hulanda mester a informá pueblo tokante desishon ku a wòrdu tuma pa Boneiru, pero a resultá k'e delegashon mes a disidí y firma pa munisipio hulandes.
Munisipio Hulandes
Dia 7 yüli a bini e di tres kabinèt Balkenende, Atzo Nicolaï tabata ministro nobo di Bestuurlijk Vernieuwing van Koninkrijkrelaties ku a trese su prome bishita na Antia y Aruba fo'i 14 te 24 di ougùstùs. Dia 18 di september e Raad van State di reino a publika su informashon dje siguiente Staatkundige Hervormingen.Dia 4 di oktober 2006 e ministro Nicolaï a deklará ku e islanan Boneiru, Sint Eustatius i Saba (BES) lo integrá den Hulanda i lo haya status Openbaar Lichaam ku ta kia bou di artikel 134 di lei Hulandes,kompará ku un gemeente Hulandes (Munisipio Hulandes).E desishon aki a wòrdu tuma i firma dor dje islanan (BES) y Hulanda den un mini konferensha di mesarondo dia 11 di oktober 2006 na Den Haag pa papia tokante divishon di tarea. Aktualmente Reino Hulandes ta konsisti di pais nan Hulanda, Aruba y Antia Hulandes. Tabata kombení no mas tardá ku 1 yüli 2007 ku Antia lo separá komo pais den Reino Hulandes,despues di kua Korsou y Sint Maarten lo sigi komo pais nan nobo ku outonomia komparabel k'e status di Aruba, e otro islanan (BES) ta bira munisipio partikular (bijzondere gemeente) den Reino Hulandes. Pa e status aparte di Aruba no tin ningun kambio den e reformashon aki, ministro Nicolaï a deklara den su karta na Tweede Kamer sigur ku Aruba ta buska mas kolaborashon den reino hulandes. E ministro lo bai mira si por haya mas kolaborashon intensivo k'e otro pais den reino hulandes. E islanan Boneiru, Sint Eustatius i Saba (BES) ta haya e status di munisipio partikular (bijzondere gemeente) di Hulanda. Nan ta wòrdu dirigi komo openbare Lichaam bou di artikulo 134 den lei di reino hulandes. E grondwetsartikel ei kua a usa antes pa Zuidelijk Ijsselmeerpolder y pa e dorp nan aneksá Elter y Tudderen pa por a dirigi nan.Dor di usa e artikulo ei lo no modifika e konstitushón riba término kortiku. Anke ku Raad van State di reino hulandes ta haya ku ta deseabel pa modifika e konstitushón riba término largu. Den lei y regla nan ta stipula pa dirigi e islanan menera den tur munisipio nan Hulandes, k'e islanan ta haya un Burgmeester, wethouder, gemeenteraad, trabounan di Burgemeester y wethouder ta estrikto separa. Ta nifika ku mayoria dje leinan hulandes ta aplikabel riba e islanan (BES), komo k'e trabou ta tuma tempu a disidi di bai poko poko ofer riba termino largu. E habitante dje islanan tin derecho di vota pa Tweede Kamer y parlamento oropeo y tambe lo bin posiblidat pa vota pa Eerste Kamer, pero kon esei lo sosodé no ta anunsiá ainda.
Den e akort di 11 di òktober 2006 ku islanan y Hulanda a sera, ta pará ku Hulanda lo pèrkurá pa e islanan hasi uso di finansia manera ta eksigí, y tambe e islanan no por fia sèn mas.Kua moneda legal e islanan lo haya ta disidi despues. Ministro Nicolaï a indiká ku no ta nesesario pa e islanan bai introdusi Euro, p'e sistema fiskal lo bin investigashon y tambe ku ta Belastingdienst Hulandes lo bai kontrola y kobra belasting.
Hulanda lo ta responsabel pa hustisia y polis riba e tres islanan, Raad van State di reino hulandes ta haya ku no ta efisiente pa bini un procureurgeneral y hoofdofficier van justitie apart p'e islanan. E ministro a mustra riba di pregunta di Tweede Kamer tokante dje reformashon. Ela deklara ku midida nan sosial manera di kobra ònderstant y penshon di behes lo no bin ningun kambio.
Outonomia
Raad van State ta duda ainda si tin posibilidat p'e islanan ku outonomia haya nan mes gobernador, tambe e ta mustra ku mes persona por bira gobernador p'e dos islanan. E persona ei por okupá e puesto tambe di Komisario di Reina p'e islanan (BES). Den Statuut pa e Reino Hulandes ta posibel ku un persona por ta enkargá ku mas ku un funshon.
Antia ta partisipá aktualmente den Union Oropeo komo status di Pais y Teritorionan Ultramar (LGO, Landen en Gebieden Overzee), pero pa e islanan (BES) ta bin kambio dje status ku lo bira region ultraperiferiko (tres departamentu ultramar di Hulanda). Den e mini-konferensha a stipulá ku lo bai buska posiblidat ku tin y kua implikashon tin pa haya e UPG-status p'e islanan (BES).
Raad van State di Reino hulandes den su informashon tokante dje reformanan estatal ku ta bai tuma laga, a bisa ku no ta nesesario p'e islanan (BES) keda k'e LGO-status (Landen en Gebieden Overzee), komo esei lo ta un diferensha straño den un estado.
Pa e munisipio nan benidero ta fasil pa haya e UPG-status, k'e islanan ku ta bai haya outonomia den Reino Hulandes, Aruba, Kòrsou y Sint Maarten mes mester bai regla asunto nan di Acquis Communauntaire (Gemeenschapsrecht) di Union Oropeo. Boneiru, Sint Eustatius i Saba outomátikamente ta haya regla nan oropeo, komo nan ta bai kai bou di leinan hulandes.
Paradise Cay
Paradise Cay ta e siudat di California, Estadonan Uni di Merka.
Pronunsiashon
Pronunsiashon ta e modo di artikula e palabranan. Un palabra por wòrdu artikulá riba diferente manera dor di diferente persona, dependiente di multiple faktor, entre nan e tempu i e region den kual e persona a krese aden, e region unda ta biba aktualmente, klase sosial i enseñansa.
Wiel
Un wiel ta un obheto rondo hunto cu un as pa zorg un resistencia abou ora di core. Un caracteristica di e wiel ta e forma di locomocion cu ta rekeri dos parti los separa cu un lager, algo cu no bin den naturalesa.
Lilongwe
Lilongwe ta kapital i e siudat mas grandi di Malawi. E tin un poblashon di 989.318 habitante (2015).
Malawi
Malawi ta un pais cu ta keda na continente Africa. E kapital di e pais ta e Lilongwe.
Turismo
Turismo ta biahe pa rekreashon, tempu liber of pa negoshi. E organishashon "The World Tourism Organization" ta defini turista komo hende hu ta biaha i keda na un luga pafó di nan ambiente normal pa mas ku bintiquater (24) ora anto no mas ku un aña pa nan tempu liber, rekreashon, of negoshi i no relashoná nan un aktividat pagá di e luga bishitá.
Turismo a bira un aktividat global masha popular. Na 2008 tabata tin mas ku 922 míon biahe turistiko, ku un kresementu di 1.9% kompara ku 2007. Ganashi internashonal di turismo a krese bira 944 bíon USD ( 642 bíon euro) na 2008 korespondiendo ku un kresementu berdat di 1.8%. Komo un resultado di e reseshon di final di añanan 2000, demanda pa biahe internashonal a sufri un periodo poko-poko kuminsando na yuni 2008, ku kresementu di biahe internashonal kai ku mas ku 2% den e lunanan di zomer den hemisferio norte. E trend negativo aki e intensifika durante 2009, i a krese mas hopi ku e yegada di e virus H1N1, resultando den un kaída di 4% na 2009 ku 880 míon biahe turistiko un bahada estima di 6% na ganashi.
Amsterdam
Amsterdam ta e kapital di Hulanda i e siudat mas grandi di país, ku un poblashon di 862.965 hende i un area di 219.32 kilometer kuadrá. E parlamento di Hulanda ta na Den Haag. E nomber di Amsterdam ta bini di e riu Amstel. E kanalnan di Amsterdam ta conoci na mundu.
Bamba
Bamba ta un instrumentu musikal traha di dos pida palu di bamboe ("kaña brabu) ku ta wordu husa na Kòrsou y awendia prinsipalmente na Boneiru. E palu bamboe ta wordo haña kantu di laman prinsipalmente na parti nort di e islanan. Instrumentunan similar ta wordu haña na otro parti di mundu. Ta toka e bamba door di bati e dos palunan riba un vloer duru.
Kachu
Kachu ta un instrumento musikal ku ta wordo usa y toka na Kòrsou ku ta origina di Afrika. E instrumento a wordu traha di un kachu di baka. Ta korta e punta di e kachu pa krea un buraku. Mas un menos na un tersera parti di e kachu midi di e punta ta bora un buraku pa supla. Ta supla e kachu ku e mes un teknika ku ta supla un trompet. E kachu tabatin den pasado diferente uso, por ehempel pa anunsia morto.
Sérgio Mendes
Sérgio Santos Mendes (☆ 11 di febrüari 1941 na Niterói, Brasil) ta un musiko brasileño. E a saka mas ku trintesinku album unda e ta toka Bossa Nova; un mix ku Jazz. Mendes ta kasá ku Gracinha Leporace ku regularmente ta duna vokal na su kasá su kantikanan i tambe por wòrdu tende na Sergio Mendes su version di e kantika Mas Que Nada" di 2006 ku e banda merikano Black Eyed Peas.
Washington Slagbaai National Park
Parke Nashonal Washington Slagbaai ta e área parti nortwest di Boneiru. E parke nashonal tin un área di 5643 hèktar, su serunan, bronnan di awa dushi, playa y bokanan di laman, saliñanan, flora y founa ta forma un naturalesa úniko. E paisahe tin struktura geológiko ku a surgi mas òf menos 90 mion aña pasa dor di un volkan bou di awa.
Tirzo Martha
Tirzo Martha (Willemstad, 16 di yüni 1965) ta un artista multifasétiko yu di Kòrsou.
Martha a lanta den bario di Buena Vista. Huntu ku David Bade ela funda Instituto Buena Bista (IBB) na 2006. IBB ta ofrese enseñanza preliminar na hoben nan entre 14 i 25 aña ku ta ambishoná pa sigui studia na un akademia di arte o kualkier otro estudio kreativo. Ademas IBB ta organisá kuater programa di artista den residensia, multiple proyekto sosial-kultural, exposishon i lekturanan.
D-A-S-H
D-A-S-H ta un botique specialemente pa muhe. E rumannan Kardashian ta doño y ta maneha e botique cu ta bende acesorio y paña.
Kapital
Kapital ta e siudat unda tin stablesé e sede di gobiernu di sea un pais, estado, provinsia o kualkier otro entidat atministrativo.
The Black Eyed Peas
Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100.
2004
2004 (MMIV) ta un schrikkeljaar ku a kuminsá riba un djahuebs di e kalènder gregoriano.
A sosodé
Yanüari
Febrüari
Mart
Aprel
Mei
Yüni
Yüli
Ougùstùs
Òktober
Novèmber
Desèmber
A nase
Yanüari
Febrüari
Mart
Aprel
Mei
Yüni
Yüli
Ougùstùs Sèptèmber
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni Yüli
Ougùstùs
Sèptèmber
Òktober
Novèmber
Oséano
Un Oséano (for di Griego Ὠκεανὸς, "okeanos" Oceanus) ta un kurpa grandi di awa salu i un komponente prinsipal di e hidrosfera. Aproksimadamente 71% di e superfisie di mundu i(~3.61 x 10 8 km²) ta kubri pa oséano, un kurpa kontinuo di awa ku ta dividi den varios oséano i lamanan mas chikitu.
Mas ku mitar di e área ta mas ku 3,000 meter profundo. E salinidat averahe di e oséeano ta 35 ppt (3.5%) anto kasi tur di e awa ta varia entre 30 i 28 ppt. Sientistanan ta estima ku 230.000 formanan di bida marino di tur tipo ta konosí awendia, pero e total por ta kasi 10 biaha mas hopi.
Indju
Indju (papiamento: Kwihi; spaño: Cují yaque (Venezuela), Trupillo (Colombia); Wayunaika: Aipia), nòmber sientifiko Prosopis juliflora, ta un palu nativo di Mexico, Sur Amerika i Karibe. Na Asia, Afrika, Australia i na otro parti di mundu, e palu ta rekonosi komo yerbe invasivo. E ta un faktor kontribuidor di e transmishon kontinuo di malaria, spesialmente den temporada di sekura komo fuente di suku pa sangura. E palu ta saka un bonchi ku sa y por wòrdu kome. E palu di indju ta wòrdu usa tambe pa traha kos.
Serov
Serov ta un siudat den Rusia, den e oblast di Sverdlovsk. E poblashon di Serov ta konsisti di 98,5 mil hende. E ta e sentro industrial, kultural í di transpòrt di e area di Sverdlovsk.
Santo Tomé i Príncipe
Santo Tomé i Príncipe ta un pais i archipiélago ku ta keda na kontinente Afrika. E kapital di e pais ta e siudad di Santo Tomé.
Saba
Saba ta un isla ku ta keda na Laman Karibe i ku desde 2010 tin un status konstitushonal di munisipio partikular di Hulanda.
Rina Penso
Bida
Rina Penso ta yu di Maria Leocadia Maduro de Penso. E tabata ámtenar trahando na Kranshi. Aktua i kanta tabata su pashon. E tabata pasa su tempu liber aktuando den komedia i tabata miembro di e kor miksto Orfeon Crescendo. Despues el a pasa pa e kor Vivienne Frans i Kompania. Su trayektorio artístiko den teatro i den sine ta inisiá na aña 1960 i ta kubri mas di sinku dékada. E ta kosechá su prome éksitonan ku su aktuashon den e obranan Loiza Porko Sushi (1960), Bai bini bon mi amor (Boeing Boeing) (1964) i Maribel (1966). Tur tres tabata obranan di repertorio mundial tradusí na papiamentu pa May Henriquez. Tambe na radio Curom e tabata gosa di popularidat pa su papel den e radionovela Mujeres de la Historia i e kuentanan di Luis Daal. Na 1973 e tabata aktris invitá na Venezuela pa e obra El delito en la isla de las Cabras di Compañia Profesional de Teatro de Venezuela. E mesun aña e obra a ser presentá tambe na Kòrsou.
Na 1967 e ta kofundadó di Thalia, un grupo di teatro amatùr den kual e tabata aktivo komo aktris. Komo aktris el a aparesé tambe riba senario na Hulanda. El a skirbi tradukshon di literatura teatral na papiamentu. El a aktua den diferente pelíkula, entre otro Almacita di Desolato (1986) i Ava i Gabriel (1990) i La Dama Blanca (2021), kua pelíkula ta gana premio internashonal di filmashon karibense durante Festival ‘Tales’. Pa televishon el a aktua den Mi Yu ta Inosente (1972), Despensa, number robes (1981), Famia Kibrá (1981, seri den tres edishon), Hartelijke Groeten (1983, seri na Hulanda) i Boka Sanantonio (1989). Aktualmente Rina Penso ta forma parti di e grupo di teater: 'Ankrá na Otro'.
Dresden
Dresden ta un siudat den Alemania. E ta kapital di e estado Sachsen. Tin un area di 329 kilometer kuadrá i un poblashon di 543.825 habitante (2015).
Ricky Martin
Enrique Martín Morales (☆ 24 di december 1971 na San Juan, Puerto Rico), mihor conoci como Ricky Martin, ta un cantante y actor di Puerto Rico cu a logra prominencia, prome miembro di e banda Menudo, djey na aña 1991 el a bira solista. Durante su carera el a bende mas cu 60 miyon album mundialmente. E ta e fundador di Ricky Martín Foundation (na Spaño: Fundación Ricky Martin) un organisacion no-comercial cu t'ey pa yuda esnan den necesidad.
Bida
El a nace dia 24 di december 1971 na San Juan, Puerto Rico como yiu di Nereida Morales, un accountant y Enrique Martín Negroni, un psicologo. Su mayornan a divorcia ora e tawatin 2 aña; su tata a bolbe casa. Martin tin dos ruman homber di parti mama, Fernando y Ángel Fernández. E tin dos ruman homber parti tata Eric y Daniel Martín y un ruman muhe parti tata, Vanessa Martín. El a crece den un cas catolico y e tawata un mucha di altar, cu ta un asistente di clero durante e sirbishi di misa, te el a stop y join e banda Menudo. E tin antecedente Italiano y Spaño-Catalan como su paterno bisawelo cu a nace na (Rogliano, Cap Corse, Corsica) y Vilanova i la Geltrú, Catalonia, Spaña.
Vincent van Gogh
Vincent Willem van Gogh (n. 30 di maart 1853 - 29 di juli 1890 Zundert, Hulanda) miho conoci como Vincent van Gogh, tabata un pintor Hulandes.
E no tabata masha conoci den su bida. Durante su bida el a logra bende algun pintura so. Sinembargo, su fama a crece despues di su morto. Awendia e ta un di e pintornan mas conoci den historia. Su arte a influencia e curso di pintura moderno grandemente.
Na december 1954 Museo di Corsou na Willemstad tabata e prome museo den Latino America y Caribe unda por a mira un exhibicion di Van Gogh.
Bida
Van Gogh tabata yiu di un pastor y a crece den un famia masha religioso. Vincent tabata masha emocional y no tabata confia den su mes. Entre aña 1860 pa 1880 finalmente el a dicidi di bira artista den pintamento. E tabatin dos romance tristo. El traha tambe sin exito den un boekhandel, como bendedo di arte y predicado. El a keda na Belgica unda el a predica pa studia arte.
Na banda di diferente artistanan frances, Van Gogh a ricibi hopi inspiracion di arte Hapones. Den e temporada rond di 1880, prints y sketchnan Hapones tabata hopi popular. Van Gogh a cumpra varios, haci replicanan y incorpora aspectonan di e estilo aki den su mesun arte. E influencia aki ta visibel den pinturanan manera 'Flor di Amandel' ('De Amandelbloesem').
Despues di un tempo tiki exitoso na Belgica, Van Gogh a bay biba na Paris hunto cu su ruman, Theo, cu tabata un comerciante di arte. Theo tabata conoce hopi artista famoso cu a yuda Vincent y influencia su arte. Durante su bida el a skirbi hopi carta pa su ruman y Theo tabata warda nan. Den un di su carta e ta papia tocante su sentimentonan fuerte pa bida y arte. Danki na e cartanan aki nos tin un bista di con su bida, estado mental y pensamentonan tabata.
Bibando na Francia, Van Gogh tambe a conoce Pisarro, Monet, y Gauguin. Esakinan a yuda e color di su pintura pa briy'e y pinta den slagen cortico cu e kwashi. El a invita diferente artista pa keda cerca dje den ' E cas Geel', pero Gauguin ta e unico cu a acepta e propuesta aki. Van Gogh su temperamento nervioso a haci'e un compañero dificil. Regularmente tabatin discusion y peleanan, verbal y tin biaha fisico, entre nan dos. Discusion tur anochi combina cu pintura tur dia a haci'e malo di salud. Durante un di e pelanan fisico aki, Van Gogh a corta e lobulo di su orea cu un blit di feita.
Fayecimento
Van Gogh a dicidi di bay Arles, unda el a spera su amigonan lo compañ'e y yud'e busca un scol di arte. Na final di aña 1888, Gauguin a muda for di Arles, lagando Van Gogh. Despues di esey, Van Gogh a cuminsa sufri di atakenan di ansiedad, depresion y posiblemente psychose. Awendia ta specula cu Van Gogh tabatin problemanan mental cronico. El a keda un temporada den un institucion psikiatrico na Saint-Remy, Francia pa ricibi tratamento. Den mei di 1890 su salud mental a mehora y el a bay biba na Auvers-sur-Oise.
Durante su carera cortico, Van Gogh a bende tiki pintura y tabatin hopi problema financiero. E tabata depende di su ruman Theo pa por sigui biba como artista.
Leonel Fernández
Leonel Antonio Fernández Reyna (Santo Domingo, 26 di desèmber 1953) ta un abogado, akademiko i politiko dominikano. E tabata presidente di Republika Dominikano durante tres periodo: di 1996 pa 2000; di 2004 pa 2008 y di 2008 pa 2012.
Manhattan
Manhattan ta un di e sinku (5) barionan di e suidat di New York. Manhattan ta un isla di mas of menos 22 miya kuadra. E nòmber Manhattan ta deriva di e palabra di indjan Manhattan, ku ta nifika e luga di seru.
Chavo del Ocho (TV serie)
Den cuminsamento, e programa tabata dirigi pa hende grandi, pero a resulta exitosamente cu e muchanan Mexicano tabata wak tambe; anto a dicidi pa redirigi e programa pa e muchanan. "El Chavo del Ocho" ta yama asina pasobra e programa a transmiti na e Canal Ocho di Mexico (XHTIM Canal 8, propiedad di Television Independiente di Mexico, di e grupo ALFA di Monterrey, Nuevo Leon, Mexico) cu antes lo a funciona cu Telesistema Mexicano (Televisa)pa transmiti pa e Canal de las Estrellas; tempo despues, e canal 8 a muda pa canal 9 (Galavisión) di Mexico pa e cambiamento den e asignacion di e spectro radioelectrico. Finalmente, pa evita e mal comprondemento di e nomber "del ocho", y pa referencia pa e antiguo compania di television (canal 8), a dicidi pa el chavo lo transimiti pa e departamento number 8*. Hopi hende ta kere cu e personahe Chavo ta biba den un ton, sin embargo ta existi un par di capitulo unda Chavo a menciona cu e ta biba den un apartament number ocho (e luga aki nunca a mustra den e programa).
Tin un buki cu yama "El Diario del Chavo del Ocho" skirbi pa Roberto Gomez Bolaño na unda e ta aclara e hecho di su personahe cu ta biba den un apartament. Sin embargo seguramente Bolaños kier a crea cierto diferencia tocante e punto aki pa mustra cu Chavo den e ton.
Argumento
El Chavo del Ocho ta un storia di un mucha werfano y hopi humilde, cu hopi hende conoce simplemente mane El Chavo, cu ta biba den e bario di e Ciudad di Mexico, den e apartament number 8, y cu tin su "secreto scondi" den e ton situa na e patio principal di e bicindad. Eynan, e meste biba cu su bisiñanan ,unda semper tin situacion dushi pa pasa. Den dje ta mustra e balo mane e honra, humildad y e solidaridad di su prohimo.
Biologia
Biologia  ta un siensia natural ku ta dirigi riba e estudio di bida i organismonan bibante, inkluyendo nan struktura, funshon, kresementu, orígen, evolushon, distribushon, i taksonomia. Biologia ta un tema hopi grandi ku ta kontené varios sup-divishon, tópiko i disiplinanan. Entre un di e tópikonan mas importante ta e sinku prinsipionan unifikante ku por wòrdu bisá ku ta e kreensia fundamental di biologia moderno.
Chavo del Ocho (TV serie)
Popularidad
E programa tawata masha conoci pa Latino America y p'e comunidad cu ta papia Spaño na Estados Unidos, Spaña, specialmente Andalucia for 1995 hopi hende tawata mira e programa. Na Argentina, Chile y Peru, Ruben Aguirre hunto cu Carlos Villagran a haci un circo pa pasa pret den hacimento di nan personahe. Ramon Valdes a haci hopi bishita na Peru, pa haci su show p'e muchanan.
Merengue
Merengue ta un estilo di musika tipiko di Republika Dominikana.
Chavo del Ocho (TV serie)
Popularidad
Den Brasil, nan a traha un wega di hunga di e El Chavo y di e El Chapulín Colorado. E programa ta televisa pa SBT den cuminsamento di aña 80. Esaki tawata masha popular, apesar di e idioma cu nan no tawata compronde, nan a traducie algun pa Portugues. Na Venzuela nan a transmitie door Radio Caracas Televisión den e añanan 70, cuminsamento di aña 90. El a wordo transmiti door Venevisión y cu te dia di djawe e ta sigui pasa cu un sintonia masha halto mes.
Biologia
Sup-disiplina di biologia ta rekonosé a base di e eskala ku organismonan ta studia i e métodonan ku ta wòrdu uzá pa studia nan: biokímika ta eksaminá e kímika di bida; biologia molekular ta studia e interakshonnan kompleho di sistemanan den molekulnan di biologia.
Chavo del Ocho (TV serie)
Cita y frase famoso
Chespirito a crea palabra y frase cu awendia ta wordo uza den e idioma Spaño, den Ciudad di Mexico y otro ciudad di Latino America, specialmente Brazil:
(Portugues: Tinha que ser o Chaves de novo!)
(Portugues: Foi sem querer querendo...)
(Portugues:Pois é, pois é, pois é, pois é!)
(Portugues: Ai, Chaves/Quico, o que você tem de burro, você tem de burro!)
(Portugues: Ah bom, então assim sim!)
(Portugues: Tá bom, mas não se irrite!)
(Portugues: É que me escapuliu!)
(Portugues: Olha ele, hein! Olha ele, hein! Olha ele, hein!)
{Portugues: ''Que que foi? Que que foi? Que que há!'')
(Portugues: Só não te dou outra porque...)
(Portugues: Meu negócio é futebol...)
(Portugues: Não deu.../Licença...}})
(Portugues: Tá, tá, tá, tááá, TÁ!)
(Portugues: Agora sim eu vou te partir essas bochechas de buldogue velho!)
(Portugues: Vamos, Quico/Tesouro! Não se junte/misture a essa gentalha!)
(Portugues: Sim, mamãe! Gentalha, gentalha!)
(Portugues: E da próxima vez, vá... com a sua avó!)
Finalmente frusta
Roberto Gómez Bolaños a bisa den bishita na Peru na 2008, cu final di espisodio di "El Chavo del Ocho" lo tawata un serie hopi tragico, unda Chavo ta wordo mata door di un tren salbando un mucha. Esey tawata e decision final, pero yiu di Gomez cu ta un psicologo a adverti pa no hacie ya cu e show t'asina conoci bou di e muchanan por tuma un actitud asina grave te hasta por comete suicidio.
Ortografia di papiamentu
. Ortografia di papiamentu (òf papiamento na Aruba, papiamentu na Boneiru i Kòrsou) ta enserá e reglanan di puntuashon i di skirbi e idioma. E ortografia di papiamentu ta varia un poko entre esun uzá den Antias Hulandes, ku tabata disidí pa e gobièrnu di Kòrsou for di aña 1976, i esun uzá na Aruba. Algun diferensia entre esun di Antias i esun di Aruba ta e preferensia di pronunsiashon di algun lèter i kon ta skibi sierto palabra en general. Mihó bisá, e preferensia di tin reglanan fonétiko òf etimológiko. Un diferensia di e idioma mes ta e preferensia di uzo di algun palabra riba otro. (nota: papiamento na Aruba ta skibi otro. por ehèmpel: John ta bay hunto cu mi na mi wela su cas y come pisca crioyo (John ta bai huntu ku mi na mi wela su kas i kome piská krioyo). Tur papiadó di papiamentu, tantu na Aruba, Boneiru i Kòrsou ta komprondé otro perfektamente.
Filipinas
Filipinas (Filipino:Filipinas of Pilipino, oficialmente Republika di Filipinas) ta un pais i archipiélago ku ta keda na kontinente Asia. E ta situá den parti west di Oseano Pasífico i ta konsisti di masomenos 7,640 isla. E kapital di Filipinas ta e siudad Manila.
Ortografia di papiamentu
Alfabèt
ñ ta e úniko konsonante ku por modifiká i su nòmber ta eñe.
Ku e lèternan aki tin kuater dígrafo tambe. Esakinan ta ch, sh, dj i zj.
Tur e vokalnan menshoná tin un zonido so, ku eksepshon di e, ku por tin e zonido di shua (ə). Ehèmpel: "tres" vs. "mangel".
Sierto konsonante segun reglanan di Antias
Segun reglanan di Antias, tin sierto kaso ora ta huza e konsonantenan c, j, q i x. Esakinan ta:
Vokal, diptongo i triptongo
Ora ta skibi palabranan, partikularmente palabranan fiá di hulandes, no ta skibi vokal dòbel, a menos ku ta tende dos vokal den pronunsiashon. Ta nifiká ku, por ehèmpel, no ta skibi "spaar", pero "spar". Algun ehèmpel di palabranan ku si por: oochi, reeduká, koopera, kreensia. Tambe no ta sigui e regla hulandes di pone trema (¨) pa distinguí entre e dos vokalnan.
Almazul
ta un munisipio spaño den provinsia di Soria, region di Castilia i Leon. E tin 76 habitante (1 di yanüari 2016).
Ortografia di papiamentu
Triptongo
Triptongo ta kombinashon di tres vokal. Aki ta lista nan tur:
Konsonante
Segun e reglanan di papiamentu di Antias, e konsonantenan vet tin algun regla i eksepshon.
E regla no ta aplikabel ora ta pronunsiá un shua.
Sigun reglanan ortográfiko di 1976 ta solamente un konsonante, esta n por a skirbi dòbel, si ta trata di un palabra ku e sufiho di plural -nan. Ehèmpel: pannan, sènnan.Na 2007 a disidi ku ta usa tambe: 1. palabra ku ta kuminsá ku n i ta kompañá pa e prefiho in-. Ehèmpel: innatural, innesesario. 2. palabra ta kaba ku m i ta kompañá pa e sufiho -mentu. Ehèmpel: leimmentu. 3. palabra kompuesto di kua e promé ta kaba ku s i e di dos ta kuminsá ku s.Ehèmpel: dosshen, tresshen. 4 palabra ku ta kuminsá ku p i ta ta kompañá pa e prefiho sup-. Ehèmpel: supprograma.
Aksènt
Normalmente, na papiamentu e énfasis di un palabra ta kai semper riba e último sílaba di un palabra ku ta kaba ku konsonante, òf riba e penúltimo sílaba di un palabra ku ta kaba ku vokal. Naturalmente tin eksepshon i pa nota esakinan na papiamentu ta huza dos tipo di aksènt: aksènt grave i aksènt skèrpi. Pa palabranan ku aksènt grave no tin regla spesial. Pa huzo di aksènt skèrpi, tin algun regla.
Ta pone aksènt skèrpi riba tur palabra polisilábiko:
Esaki no ta inkluí palabra ku ta kaba ku un shua siguí pa un konsonante:
Aksènt no ta kambia ku palabranan ku ta terminá ku e sufihonan mente òf nan. Si nan tabata tin un aksènt, e ta keda, si no tabata tin, no ta pone un aserka.
Algun ehèmpel:
Lèter kapital
Nòmber di deidat i di personanan divino i nòmber geográfiko ku ta pertenesé na e grupo aki; "San" i "Santa" dilanti un nòmber tambe
No ta skibi ku lèter kapital:
Kontrakshon
E uzo di kontrakshon na papiamentu ta hopi komun, partikularmente ora ta papiá. Ta rekomendabel ku ta evitá mas tantu posibel e uzo di kontrakshon den teksto. Den kaso ku mester skibi palabranan ku kontrakshon, ta uza un apóstrofe kaminda tin elishon di un òf mas lèter.
Aki tin elishon di e último lèter di e promé palabra i e promé lèter di e di dos palabra. Aki tin elishon di e e promé lèter di e di dos palabra so.
Gautama Buda
Gautama Buda of Buda tabata un legendario naci den e antiguo ciudad na India di Lumbini. E ta un figura religioso sagrado pa e budistanan y tambe pa e hindustanan. E fundado Dharma e prome Gran Iluminado p’e budismo y e encarnacion di e dios Vishnu pa e hinduismo.
Aunke ta existi hopi leyenda ta considera cu e tabata un lider spiritual conoci como Siddhartha Gautama. El a biba den epoca di cambio cultural unda tabatin hopi atake di e procedimento religioso tradicional na India. E religion Buda ta un di e religionnan mas grandi na mundo. E termino buda ta nifica ‘inteligente’ of ‘iluminado’ ta pa nombra tur e humanonan cu a haya e nirvana.
Nacimento
Su luga di nacimento tabata na Lumbini den e reino Kapilavatthu, un pueblo di Terai (actuamente Nepal) cu ta keda na e seronan di Himalaya. No tin fecha exacto, segun investigadonan, cu el a nace na e tempo 583 p.C. Su tata, Rey Suddhidana tabata un lider di un grupo yama Shakya. Segun leyenda cu Reina Maya mama di Siddhartha a soña un anochi y cu el mira un olifanti cu shete cacho y cabes colo cora bahando fo’i shelo y drenta den su barica na banda drechi. Ocho sacerdote a splic'e cu su yiu ta bay ta un santo y ta bay alcansa e sabiduria perfecto. Despues el bay na su cura cu su sirvientenan y cana bou di un mata, el a colga su mes na un palo y mira shelo y na mesun momento yiu Siddartha a sali na banda.
Ora Prins Siddartha tabata un tiki mas grandi, un homber religioso a bin propone cu e ta bay ta un militar poderoso of un docente religioso. El nace den un bida luhoso y proteha for di otro religion y di sufrimento.
Hubentud
Su prome aña como prins, Siddartha a trancuri completamente fo’i hende den tur actividad spiritual, semper el a biba cu su famianan. El a ricibi miho educacion y formacion den su tempo. Siddartha a cuminsa sinti curiosidad p’e conoce e bida mundano exterior y el a pidi su tata permiso p’e satisface su deseo. Su tata Suddhidana a accedi, pero pa e proteccion di su yiu, el a manda un orden pa despeha e cayanan pa tur vision malo p’e consenshi di su yiu.
Casamento
Na e edad 16 aña el a compromete su matrimonio cu su prima Yasodhara. Ora el a alcansa e adolescencia, el a casa cu su prima y cerca na e edad 30 aña, el a haya un yiu homber Rahula cu ta nifica ‘obstaculo’ y ‘cadena’. Pa hopi tempo nan a cria su yiu na e palacio.
Abandono di hogar
E descubrimento di behes, enfermedad y morto tabata traumatico pa Siddhartha. El a haya sa cu e tambe ta bay sufri asina y su animo a bira tristo, el cuestiona su mes: ‘Con un hende por biba na paz y felicidad si esaki ta haci e bida desastroso’. E prins a wak un biaha un anacoreta(=retiro), un pastor medicante, el a sinti su mes hopi impresiona di nan caracter di trankilidad. El a dicidi di biba asina di un bida extremo ascetismo(=practica) bibando como pober. Siddhartha a biba como prins na e edad 29 aña. El a bandona su hogar lagando atras su casa y yiu. El a drenta na e bida mundano cu cabes feita y un bisti di colo geel. Sin placa, ni bienestar nada. Den buskeda di iluminacion.
Docente
Siddhartha a siña for di cuater diferente docente. El a siña dos cos importante: prome, ascetismo extremo no ta conduci e liberacion total, sino un tiki mas y di dos, cu el a yega cierto instante cu ningun docente ta capaz di siña mas cu ne. Siddhartha a dicidi di no sigui busca crecemento di sabiduria mas, sino paden den su mes. Tabatin dia cu e no tabata come y ni bebe, pasobra e tabata practicando su extremo ascetismo. E tabata suak, un par minuut despues di su morto. El a scucha un docente siñando un mucha muhe con pa toca e cis (citer,zither) el a bis’e: ‘Si e hilo ta fofo, e ora ey no ta zona bon, pero si e ta hopi ahusta e ta kibra. E hilo tin cu ta net bon p’asina e duna su musica y harmonia’. Na e momento ey Buda a compronde cu e caminda fisica austeridad no kiermen pa alcansa liberacion. For di e dia ey el a encurasha hopi hende pa tuma e paso di extremo. El a yam'e ‘camindanan di medio’.
Morto
Ora Buda tabatin 80 aña el a bisa su amigonan y su prima Ananda cu e ta bay laga nan pronto. Na Kushinagara no hopi leu for di cas, el a come cuminda venenoso cu a causa un dolor inmenso y sacamento. Finalmente el a bay drumi bou di un pal’i mango y muri.
Leipzig
Leipzig ta un siudat den Alemania. Ta e siudat mas grandi di estado Sachsen. Tin un área di 297.36 kilometer kuadrá i un poblashon di 560,472 habitante (2015).
Manama
Manama ta kapital i e siudat mas grandi di Bahrein. E tin un área di 30 kilometer kuadrá i un poblashon di 157.474 persona (2010).
Tokio
Tokio ta un siudad den Hapon hopi grandi. Ta e kapital di e pais.
Togo
Togo, ofisialmente Republika di Togo (franses: République togolaise), ta un pais den kontinente afrikano. E ta situá na Oséano Atlántiko (Golfo di Guinea) i ta komparti frontera ku Ghana, Burkina Faso i Benin. Kapital di e pais ta Lomé. Togo ta un di e paisnan mas chikitu den Afrika ku un área di 56.785 kilometer kuadrá i tambe un di e paisnan mas smal na mundu ku un hanchura di menos ku 115 kilometer entre Ghana i Benin. Togo ta pertenese na e kategoria di paisnan menos desaroyá i tin un poblashon di 7.552.318 habitante (2015). Desde 2005 Faure Gnassingbé ta fungi komo presidente di Togo.
Kòrsou
Kòrsou (òf Curaçao) ta un isla i un pais den Reino Hulandes den parti zùit di Karibe for di e kosta di Venezuela. E isla ta esun mas grandi i mas populá di e tres islanan ABC (ta para pa Aruba, Boneiru). Kòrsou su kapital ta Willemstad. Kòrsou a haña su Status Aparte huntu ku Sint Maarten, riba 10 di òktober 2010. E sobrá di e islanan, ku ta Boneiru, Saba i St. Eustatius ta munisipio di Hulanda, asina yamá islanan-BES.
Kòrsou tin un area di 444 km2 (171 mia²). Den e senso di Antias Hulandes di 2001, e poblashon tabata 130.627 habitante, lokual ta nifiká un densidat di poblashon di 294 habitante pa kilometer kuadrá. Den 2017 e poblashon tabata aproksimadamente 160.337 habitante.